stanford-oval/wikipedia huggingface dataset:
Liikenne eläinvoimalla
Koira, poro

Koiravaljakko, pororaito tai porotokka on toiminut kulkuvälineenä pienemmille kuormille lumisilla alueilla. Ne ovat turismia lukuun ottamatta korvautuneet esimerkiksi moottoroiduilla lumikelkoilla 1950-luvulta lähtien.
Tietoliikenne

Kyyhkyä on käytetty viestien kuljetuksessa aina optisen (valomerkit) ja radiotaajuisen järjestelmän tuloon asti.
Wikimedia Commonsissa on kuvia tai muita tiedostoja aiheesta .
Kaksi miestä liikkeellä aaseilla
Lene Grawford Nystrøm

| Lene Grawford Nystrøm |
| --- | --- |
 Lene Grawford Nystrøm heinäkuussa 2008.
Henkilötiedot
Syntynyt: 2. lokakuuta 1973 (ikä 51)
Ammatti:  laulaja-lauluntekijä
Muusikko
Aktiivisena:  1994-
Tyylilajit:  dancepop, eurodance
Yhtyeet:  Aqua
Levy-yhtiöt:  PolyGram (1990-2001) Polydor (1998-2004)
  [ Muokkaa Wikidatassa ] [ ohje ]  
Lene Grawford Nystrøm (s. 2. lokakuuta 1973 Tønsberg[lähde? ]) on norjalainen laulaja, joka tunnetaan paremmin tanskalaisen eurodanceyhtye Aquan keulahahmona.
Elämä

Teini-ikäisenä Lene päätti elättää itsensä mallin töillä.
Aquan aikoinaan Lenellä oli kaksi kotia, toinen Norjassa ja toinen Tanskassa.
Ystävyyssuhde Lenen ja Søren Rastedin välillä aiheutti Aquan hajoamisen vuonna 2001. Alun perin Lene seurusteli Rene Difin kanssa, sen jälkeen hän kuitenkin päätyi yhteen Sørenin kanssa. Lene meni Sørenin kanssa naimisiin 25. elokuuta 2001. Naimisiinmenon jälkeen Lene muutti pysyvästi Tanskaan. Parille syntyi tyttö 2004 ja poika 2006.
Musiikillinen ura > Aqua

Vuonna 1994 Rene näki Lenen laulamassa Tv:ssä laulun Almaz - Randy Crawfordilta ollessaan Norjassa työmatkalla. Nähtyään tämän, Rene otti yhteyttä Leneen ja pyysi, että haluaisiko hän tulla Tanskaan tapaamaan muita bändin jäseniä sillä he tarvitsivat naislaulajan. Lene suostui ja siitä syntyi bändi Joyspeed, jonka nimi vaihtui myöhemmin Aqua:ksi.
Musiikillinen ura > Sooloura

2003 Lene teki ensimmäisen (ja ainoan) sooloalbuminsa Play With Me, joka myi huonosti Skandinaviassa. Tanskassa se pääsi kuitenkin kolmanneksi hittilistoilla. "Pretty Young Thing" päässyt listoille. "Here We Go" on cover Moonbabyn laulusta, jonka myös Girls Aloud levytti myöhemmin.
Lene teki kappaleet "No Good Advice" ja "You Freak Me Out" Girls Aloudin Sound of the Underground-levylle. "No Good Advice" oli suuri hitti ja vakiinnutti Girls Aloudin aseman pop-yhtyeenä. Myöhemmin Girls Aloud levytti Lenen laulut "Here We Go" ja "We Wanna Party". Samoihin aikoihin Tina Cousin levytti "Pretty Young Thing"in.
Diskografia > Albumit

"Play With Me" (2003)
"Virgin Superstar" (Anders Bagge, Arnthor Birgisson, Karen Poole, Lene & Sebastian Nylund) - 3.25
"Pretty Young Thing" (Stella Katsoudas, Steve Torch & Walter Turbitt) - 4.24
"It's Your Duty" (Karen Poole, Lene & Lucas Secon) - 3.06
"Play With Me" (Jens Bjurman, Karen Poole, Lene & Per Kalenius) - 3.06
"Bad Coffee Day" (Anders Bagge, Arnthor Birgisson, Karen Poole, Lene & Sebastian Nylund) - 4.45
"Here We Go" (Brian Higgins, Lene, Matthew Robert Gray & Miranda Cooper) 3.44
"Bite You" (Angela Hunte, Jens Bjurman, Lene & Per Kalenius) - 3.30
"Up in Smoke" (Christian Lars Karlsson, Felix Howard, Henrik Jonback & Pontus Winnberg) - 3.39
"We Wanna Party" (Brian Higgins, , Lene, Lisa Cowling, Miranda Cooper & Xenomania) - 3.18
"Pants Up" (Kandi Burruss) - 3.31
"Surprise" (Jens Bjurman, Per Kalenius & Ruby Amanfu) - 3.02
"Scream" (Dawn Jones, Lene & Soren Rasted) - 3.44
"Doin' It To You" (Felix Howard, Jens Bjurman & Per Kalenius) - 3.53 (Japanilainen bonus track)
"Paper Bag" (Joakim Björklund & Savan Kotecha) - 3.13 (Japanilainen bonus track)
Diskografia > Singlet

"It's Your Duty" (2003) - #3 Tanskassa, #9  Norjassa
"Pretty Young Thing" (2004)
"Here we go" (2004)
"Hvor Små Vi Er" (2005) (Beneficin laulu Lenen tulkinnalla)
"I Love New York" (2005) (Lazyboyn laulu Lenen tulkinnalla)
"Back To The 80's" (2009)
Diskografia > Muut

"Queen for a Day" (Luciana Caporaso & Mike Mangini) - 3.28 [It's Your Duty B-puoli]
"As Good As It Gets"
"Pole Position"
"Two Directions" / "Come on Down" (1992) (Lenen ensimmäiset äänitykset)
"Hvor Små Vi Er" (2005) (Beneficin Single Lenen tulkinnalla)
"I Love New York" (2005) (Lazyboyn laulu Lenen tulkinnalla)
Aiheesta muualla

Wikimedia Commonsissa on kuvia tai muita tiedostoja aiheesta .
Lene Grawford Nystrøm Myspacessa (englanniksi)
Lohjan tasoristeysturma 1944

| Lohjan tasoristeysturma |
| --- | --- |
Päivämäärä:  9. toukokuuta 1944
Aika:  noin kello 8:40
Paikka:  Lohjan rautatieasema
Valtio:   Suomi
Liikennöitsijä(t):  Valtion rautatiet
Tiedot
Junia osallisena:  1
Kuolleita:  5
Loukkaantuneita:  5 vakavasti, 1 lievästi
Lohjan tasoristeysturma tapahtui 9. toukokuuta 1944 Lohjan rautatieaseman luona, kun juna törmäsi tasoristeyksessä Lohjan aseman ja Virkkalan välillä liikennöineeseen valtion rautateiden linja-autoon. Onnettomuudessa kuoli viisi henkilöä ja viisi loukkaantui pahoin.
Linja-auto oli ylittämässä rataa aamulla kello 8:40 tienoilla, kun aseman ohittanut ylimääräinen juna törmäsi auton kylkeen raahaten sitä mukanaan 180 metrin matkan. Linja-auto ruhjoutui törmäyksessä muodottomaksi ja sen matkustajista neljä kuoli välittömästi. Kuusi matkustajaa toimitettiin loukkaantuneina Lohjan sairaalaan, jossa yksi heistä kuoli vammoihinsa. Linja-auton kuljettaja loukkaantui lievästi.
Lemmikkieläin

Mies ja koira.
Lemmikkieläin (tai lyhyesti lemmikki) on ihmisen seurana tai viihteenä, ilman hyötytarkoitusta pidettävä kotieläin.
Yleisiä lemmikkieläimiä

Yleisimmät lemmikkieläimet ovat koira ja kissa. Myös linnut, matelijat, jyrsijät ja kanit ovat yleisiä lemmikkejä.
Toisinaan eläin voi olla yhtä aikaa sekä seuraeläin että hyötyeläin. Esimerkiksi koiria käytetään sekä seurana että metsästykseen ja vartiointiin sekä harrastetoimintaan. Joskus lemmikiksi otetaan myös hylättyjä tai loukkaantuneita eläimiä, jolloin pääasiallisena motiivina on eläimen hengen pelastaminen. Tällaiset eläimet ovat usein hyvin arkoja, mistä niiden seurakäyttö kärsii.
Eläinallergisilla (eli ihmisellä joka saa allergisia oireita eläimen hilseestä tai kuolasta) voi olla lemmikkieläiminä erilaisia matelijoita, sammakkoeläimiä ja kaloja. Eläinallergisetselvennä saattavat sietää myös kääpiösiilin tai fretin.[lähde? ] On olemassa myös vähän allergisoivia koira- ja kissarotuja. Näitä ovat muun muassa trimmattavat bichon frisé ja karvattomat rodut.
Eettisyys

Lemmikkieläinten eettisyyttä pidetään joskus kyseenalaisena. Moni lemmikkieläin on jalostettu niin, että sen elämä on osin kärsimystä, kuten lyhytkalloiset koirat mopsi ja chihuahua tai kissoista persialainen tai exotic. Ihminen voi myös käyttää eläimiä väärin: koira- ja kukkotappelut, eläinrääkkäys ja eläinten kohdistama väkivalta ihmisiin ovat eettisiä ongelmia, jotka seuraavat lemmikkien omistamisesta.tarvitaan parempi lähde Lemmikkien kasvatukseen voi liittyä myös pentutehtailua ja lemmikkien hamstraamista.
Aiheesta muualla

Kuvia tai muita tiedostoja aiheesta Lemmikkieläin Wikimedia Commonsissa
Lokroí

| Lokroí Lokroín kunta Λοκροί Δήμος Λοκρών |
| --- | --- |
 Kunnan sijainti
 Lokroí
 Koordinaatit: 38°39′N, 23°0′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Hallinto:  
 – Asutustyyppi:  kunta
 – Kallikrates-koodi:  2704
 – Kuntakeskus:  Atalánti
Pinta-ala:  
 – Kokonaispinta-ala:  612,9 km²
Väkiluku (2011):  19 623
 – Väestötiheys:  32,02 as./km²
Aikavyöhyke:  UTC+2
 – Kesäaika:  UTC+3
 
 www.dimos-lokron.gov.gr 
Infobox OKVirheellinen NIMI-arvo: 
Lokroí (kreik. Λοκροί eli Δήμος Λοκρών, Dímos Lokrón) on Kreikan kunta, joka sijaitsee Fthiotiin alueyksikössä Keski-Kreikan alueella. Kunnan pinta-ala on 612,9 neliökilometriä ja väkiluku 19 623 (vuonna 2011). Kunnan kuntakeskus on Atalánti.
Lokroín kunta sijaitsee Pohjoisen Euboianlahden rannalla. Kunta syntyi, kun Atalánti, Dafnoúsia, Malesína ja Opountía yhdistyivät vuoden 2011 alussa Kallikrates-suunnitelman mukaisesti. Kunta on nimetty antiikin aikaisen Lokriin alueen mukaan.
Kunnan osat

Vuoden 2011 kuntauudistuksesta lähtien Lokroín kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Atalánti | Atalánti | Ágios Vlásios | 0 |
| Atalánti | Atalánti | Atalánti | 4 978 |
| Atalánti | Atalánti | Moní Agíon Anargýron (luostari) | 7 |
| Atalánti | Atalánti | Palírroia | 36 |
| Atalánti | Atalánti | Skála | 178 |
| Atalánti | Éxarchos | Éxarchos | 699 |
| Atalánti | Kalapódi | Kalapódi | 444 |
| Atalánti | Kyparíssi | Efkályptos | 10 |
| Atalánti | Kyparíssi | Kyparíssi | 184 |
| Atalánti | Kyrtóni | Kyrtóni | 445 |
| Atalánti | Megaplátanos | Megaplátanos | 418 |
| Atalánti | Tragána | Mikróvivos | 4 |
| Atalánti | Tragána | Tragána | 864 |
Atalánti: Yhteensä: 8 267
| Dafnoúsia | Arkítsa | Agía Aikateríni | 31 |
| Dafnoúsia | Arkítsa | Ágios Nikólaos | 26 |
| Dafnoúsia | Arkítsa | Arkítsa | 840 |
| Dafnoúsia | Arkítsa | Kalypsó | 11 |
| Dafnoúsia | Arkítsa | Melidóni | 23 |
| Dafnoúsia | Arkítsa | Pournára | 8 |
| Dafnoúsia | Goulémi | Goulémi | 131 |
| Dafnoúsia | Livanátes | Livanátes | 2 559 |
Dafnoúsia: Yhteensä: 3 629
| Malesína | Malesína | Lekoúna | 3 |
| Malesína | Malesína | Malesína | 3 833 |
| Malesína | Malesína | Mázi | 90 |
| Malesína | Malesína | Moní Agíou Georgíou (luostari) | 2 |
| Malesína | Malesína | Theológos | 499 |
| Malesína | Proskynás | Proskynás | 99 |
Malesína: Yhteensä: 4 526
| Opountía | Lárymna | Lagonísi | 22 |
| Opountía | Lárymna | Lárymna | 883 |
| Opountía | Lárymna | Metalleía | 373 |
| Opountía | Martíno | Martíno | 1 916 |
| Opountía | Martíno | Metalleío Tsoúkkas | 7 |
Opountía: Yhteensä: 3 201
Yhteensä: 19 623
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Λοκρών. Lokroín kunnan verkkosivut. (kreikaksi)
Keski-Kreikan alue
| --- | --- |
Boiotian alueyksikkö:   Alíartos-Thespiés  Dístomo-Aráchova-Antíkyra  Livadeiá  Orchomenós  Tanágra  Thíva 
Euboian alueyksikkö:   Chalkída  Dírfys-Messapía  Erétria  Istiaía-Aidipsós  Kárystos  Kými-Alivéri  Mantoúdi-Límni-Agía Ánna  Skýros 
Evrytanían alueyksikkö:   Ágrafa  Karpenísi 
Fokiin alueyksikkö:   Delfoí  Dorída 
Fthiotiin alueyksikkö:   Amfíkleia-Eláteia  Domokós  Kaména Voúrla  Lamía  Lokroí  Makrakómi  Stylída
Lotus 119

Lotus 119B
Lotus 119 on Lotus Carsin vuoden 2002 Goodwood Festival of Speed -festivaalin Soapbox Challenge -kilpailuun rakentama mäkiauto. Sitä pidetään kaikkien aikojen nopeimpana mäkiautona, sillä se pystyy kiihtymään ilman moottoria 45 asteen mäessä 320 km/h nopeuteen.
Lotus 49

Jim Clark Hollannin kilpailun jälkeen vuonna 1967.
Lotus 49 takaa kuvattuna vuonna 2006.
Lotus 49 oli Lotuksen kehittämä Formula 1 -auto. Auton ensimmäinen kilpailu oli Hollannin Grand Prix vuonna 1967, jonka se voitti Jim Clarkin ajamana. Autolla ajettiin vuoteen 1970 saakka. Auto käytti Ford-Cosworth DFV -moottoria, joka oli myös osa auton kantavaa rakennetta. Auton moottori oli kolmen litran V8-moottori, joka tuotti 408 hevosvoimaa 9000 kierroksella minuutissa.
Autoa on kutsuttu merkittävimmäksi Formula 1 -autoksi ja se edusti aikansa huippua juuri ennen aerodynaamisen pidon yleistymistä. Auton käyttämä DFV-moottori on Formula 1 -historian menestynein 155 kilpailuvoitolla ja Lotus 49 oli ensimmäinen sitä käyttävä. Auton sanotaan olleen ensimmäinen Formula 1 -auto, jossa moottori oli osa kantavaa rakennetta, mutta Lotus 43 edeltävänä vuonna käytti vastaavaa rakennetta. Lotus 49:n menestyksen jälkeen kilpailijat aloittivat vastaavan rakenteen käytön.
Auton suunnittelivat Colin Chapman ja Maurice Philippe. Chapmanin aiempi auto Lotus 25 oli myös mullistava itsekantavalla monokokkirakenteella.
Auton suunnitteluaikana 12-sylinteriset moottorit olivat tavallisia Formula 1:n lähtöruudukossa, mutta 8-sylinterisestä voitiin tehdä pienempi ja kevyempi.
Monacon kilpailuun vuonna 1968 autoon sovitettiin eteen ja taakse siikkeet, joiden inspiraatio oli peräisin Chaparralin Can-Am-sarjassa käyttämästä ratkaisusta.
Live at Weeley 1971

| Live at Weeley 1971 Pink Fairies |
| --- | --- | --- |

Livealbumin tiedot
 Äänitetty : elokuu 1971
 Julkaistu: 10. toukokuuta 1999
 Tuottaja(t): Ron Reid
 Tyylilaji: psykedeelinen rock underground
 Levy-yhtiö: Get Back
Pink Fairiesin muut julkaisut
| Master Series 1999 | Live at Weeley 1971 1999 | Live at the Roundhouse/Previously Unreleased/Do It '77 1999 |
Live at Weeley 1971 on Pink Fairiesin arkistolivejulkaisu. Albumin äänenlaatua on kritisoitu heikoksi.
Kappaleet

Riders In The Sky (Trad.)
Tomorrow Never Knows (Lennon/McCartney)
The Snake (Pink Fairies)
Why Does A Red Cow? (Trad.)
Uncle Harry's Last Freakout (Pink Fairies)
Muusikot

Paul Rudolph: kitara, laulu
Duncan Sanderson: basso, laulu
Russell Hunter: rummut
M/S Antares

| M/S Antares |
| --- | --- |
 Antares Travemündessa.
Tyyppi:  Rahtilaiva
Lippuvaltio:  Norja
Kotipaikka:  Oslo
IMO-numero:  8500680
MMSI-numero:  257689000
Tunnuskirjaimet:  LAPW5
Aiemmat nimet:  1988: Finnforest 1988– Antares
Omistaja:  Caiano Shipping AS
Aiemmat omistajat:  1988: Thomesto Oy 1988–1989: Finncarriers Oy Ab 1989–2000: Finnlines Group Oy Ab 2000–2007 Actinor RoRo II 2007– Caiano Shipping AS
Rakennustelakka:  Gdańskin telakka, Gdańsk, Puola
Rakennusnumero:  B489/02
Kölinlasku:  24. marraskuuta 1986
Vesillelasku:  30. syyskuuta 1987
Luovutettu:  31. elokuuta 1988
Tekniset tiedot
Pituus:  157,61 m
Leveys:  25,32 m
Syväys:  7,31 m
Bruttovetoisuus (GT):  19 963
Koneisto:  2 × Wärtsilä-Sulzer 12ZAV40 diesel
Koneteho:  14 390 kW
Nopeus:  37,97 km/h
Nopeus:  20,5 kn
Hyttejä:  12
Lastikapasiteetti:  2 090
Lastikapasiteetti:  335 + 76 TEU
Lähteet:  
M/S Antares (IMO 8500680) on norjalaisen Caiano Shipping -varustamon omistama ro-ro-rahtialus. Aluksen haltija on norjalainen Wilhelmsen Ship Management AS. Laiva on rakennettu vuonna 1988 Gdańskin telakalla Gdańskissa Puolassa. Antares on rekisteröity Norjan lipun alle ja sen kotisatama on Oslo. Nykyisin suomalainen rahtivarustamo Finnlines liikennöi aluksella reitillä Turku–Travemünde.
Antareksen sisaralus on vuonna 1987 samalla telakalla rakennettu M/S Finnsailor.
Tekniset tiedot

Antareksen runko on valmistettu teräksestä. Pituutta aluksella on 157,61 metriä, leveyttä 25,32 metriä ja syväys on 7,31 metriä. Laivan koko tilavuus (bruttovetoisuus) on 19 963 ja matkustus- ja lastitilojen tilavuus (nettovetoisuus) 5 989. Aluksen kuollut paino eli kantavuus on 8 793 tonnia. Aluksen lastikapasiteetti on 2 090 kaistametriä. Laivan huippunopeus on 20,5 solmua.
Aluksen jääluokitus on 1A Super eli se pystyy useimmissa jääolosuhteissa kulkemaan yksin. Tähän luokkaan kuuluvilta aluksilta edellytetään suurta konetehoa ja vahvaa runkoa.
Antareksen konttikapasiteetti (TEU) on 335 + 76 ja jäähdytyskonttikapasiteetti 50.
Laivan pääkoneina on kaksi Wärtsilä-Sulzer 12ZAV40 -dieselmoottoria, jotka yhdessä kehittävät 14 390 kilowatin tehon. Antareksen painovesisäiliöiden yhteistilavuus on 5 859 m³.
Tekniset tiedot > Alustyyppi

Antares on ro-ro-alus (roll on roll off), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
Käyttöhistoria > 1986–2002 > Onnettomuus Uudenkaupungin satamassa

Alus oli 5. heinäkuuta 2001 laituriin kiinnittyneenä Uudenkaupungin satamassa. Sää oli hyvä ja ilman lämpötila oli +27 °C. Satama-altaassa ei ollut aallokkoa tai virtauksia. Antareksen kolmas perämies ja konemestari olivat huoltaneet aluksen MOB-veneen (man over board eli mies yli laidan) eli nopean pelastusveneen ja tehneet koeajon sillä satama-altaassa.
Antareksen ensimmäinen perämies ja pursimies valvoivat laivan lastaamista aluksen perärampilla. Konemestari kertoi haluavansa mennä Antareksen konehuoneeseen ja kysyi, että tulisiko ensimmäinen perämies korvaamaan hänen paikkansa MOB-veneessä. Ensimmäinen perämies totteli pyyntöä ja tuli veneeseen. Hän ja kolmas perämies siirtivät veneen sen nostopaikkaan, jonka jälkeen kiinnittivät nostovaijerin koukun ja varmistivat sen ketjulla. Tämän jälkeen vene nostettiin lähes sen pysyvään kiinnityspaikkaan saakka. Tämä tapahtui kello 15.00–15.02 välisenä aikana. Noston jälkeen, kun toinen perämiehistä oli poistumassa veneestä, petti nostovaijeri ja vene putosi mereen molemmat perämiehet mukanaan.
Käyttöhistoria > 1986–2002 > Onnettomuus Uudenkaupungin satamassa > Pelastustyöt

Aluksen norjalainen päällikkö oli onnettomuushetkellä hytissään. Hän katsoi ulos hyttinsä ikkunasta huomattuaan aluksen liikahtavan ja ääntä kuultuaan. Päällikkö huomasi ettei MOB-veneen taavetissa eli laivoissa olevassa veneiden nosto- ja laskulaitteessa ollut enää teräsvaijeria. Lisäksi itse vene puuttui. Tämän jälkeen toinen perämies ilmoitti aluksen sisäisessä radiopuhelimessa:
»Mies yli laidan. Pursimies oli nostamassa MOB-venettä, jolloin vaijeri irtosi ja vene putosi.»
Päällikkö juoksi tämän kuultuaan Antareksen perärampille pyytämään ahtaajaa kutsumaan apua. Kello 15.10–15.11 saapuivat paikalle neljä ensimmäistä pelastusyksikköä. Viides yksikkö saapui myöhemmin. Kello 15.06 poliisi sai tiedon tapahtuneesta ja kello 15.17 Meripelastuslohkokeskus. Veteen pudottuaan ensimmäinen perämies ui MOB-veneelle, joka oli joiltain osin veden alla. Veneeseen päästyään hän näki moottoriveneen lähestyvän häntä. Paikallinen mies oli nähnyt veneen putoamisen ja oli lähtenyt katsomaan tapahtunutta. Mies otti perämiehen veneeseensä ja vei laituriin, josta perämies edelleen kuljetettiin sairaalaan. Ensimmäinen perämies sai lihasvammoja ja oikean käden murtuman putoamisessa. Toista MOB-veneessä ollutta, kolmatta perämiestä, ei pinnalla näkynyt ja pelastussukeltajat alkoivat etsiä häntä. Kello 16.00 pelastussukellus lopetettiin, jonka jälkeen aloitettiin etsintäsukellus, sillä etsinnän kohteen arvioitiin olevan kuollut. Näkyvyys veden alla oli olematon. Kello 18.00 sukeltajat löysivät kuolleen perämiehen ruumiin viiden metrin päästä MOB-veneen putoamispaikasta, 10 metrin syvyydestä.
Käyttöhistoria > 1986–2002 > Onnettomuus Uudenkaupungin satamassa > Onnettomuuden tutkinta

Onnettomuutta tutkimaan alkoi välittömästi poliisi. Onnettomuuspaikalle saapuivat myös työsuojelupiirin työsuojelutarkastaja sekä Merenkulkulaitoksesta merenkuluntarkastaja. Myös Onnettomuustutkintakeskukselle ilmoitettiin tapahtuneesta. Tapausta tutkimaan määrättiin merikapteeni Risto Repo. Koska alus on Norjan lipun alla, teki Norjan tutkinnan merikapteeni Finn Paulsrud. Tutkijat laativat tutkintaselostuksen yhteistyönä. Meriselitys tapahtui Norjan Helsingin suurlähetystössä.
9. heinäkuuta, aluksen ollessa jälleen Uudessakaupungissa, poliisi ja onnettomuustutkija kävivät kuulemassa Antareksen miehistöä sekä tutkimassa MOB-veneen laitteistoineen ja veneen nostovaijerin. Suomen keskusrikospoliisin laboratorio suoritti nostovaijerin tutkimisen.
Käyttöhistoria > 1986–2002 > Onnettomuus Uudenkaupungin satamassa > Onnettomuuden syyt

Onnettomuuden syyksi on ilmennyt, että nostovaijerin puristusliitos eli taluriitti oli pettänyt. Syynä pettämiseen oli joko se, että kun vaijeria oli ennen tapahtunutta käytetty, niin siihen oli kohdistunut joku ulkoinen voima tai sitten liitoksen tekovaiheessa tapahtunut virhe.
Antares on ensimmäinen oman alustyyppinsä alus, johon vaadittiin MOB-vene.
Käyttöhistoria > 2002–2006

Syyskuussa 2002 alus aikarahdattiin Stena Line UK:n Harwichin ja Europoortin väliseen liikenteeseen. Antares ajoi karille Europoortin sataman edustalla Alankomaissa 3. joulukuuta 2002.
Käyttöhistoria > 2002–2006 > Sotatarvikkeita Turkkiin

Helmikuussa 2003 Antares rahdattiin Britannian puolustusministeriön käyttöön tekemään Yhdysvaltain Irakin sotaa valmistelevia kuljetuksia. Alus pääsi 24. helmikuuta Suomessa uutisiin, kun se oli purkamassa Turkissa Yhdysvaltain armeijan tarvikkeita, joita armeija mahdollisesti tulisi tarvitsemaan Irakin sodassa. Sota ei tuolloin ollut vielä alkanut. Finnlinesin rahoitus- ja viestintäjohtaja Seija Turusen mukaan tällainen rahtaaminen on yhtiöltä normaalia liiketoimintaa, sillä useat muutkin varustamot ympäri maailman olivat toimineet samoin. Rahtaukseen liittyvät sopimukset olivat ainoastaan kaupallisia. Antares oli ainoa Finnlinesin laiva kyseisissä kuljetuksissa. Turkissa käydessään alus oli normaalisti Norjan lipun alla ja siinä oli Finnlinesin tunnukset.
Alus aikarahdattiin Finnlinesin liikenteeseen 15. toukokuuta 2003. Antares aloitti 19. toukokuuta liikennöinnin reitillä Malmö–Helsinki–Lyypekki–Helsinki–Pietari. Reitti vaihtui 27. toukokuuta: Helsinki–Kööpenhamina–Oslo–Helsingborg. Jälleen 2. kesäkuuta reitti vaihtui: Rauma–Gdynia–Rostock–Lyypekki–Helsinki–Pietari. Vuonna 2004 laiva siirtyi Uusikaupunki–Rauma–Rostock–Lyypekki–Travemünde -reitille. Vielä vuoden 2004 lopulla Antares aloitti liikennöinnin linjalla Lyypekki–Kemi–Oulu.
Käyttöhistoria > 2002–2006 > Mielenosoituksia

Varhain aamulla 7. marraskuuta 2005 kansainvälinen ympäristöjärjestö Greenpeace saartoi Antareksen Stora Enson Kemin tehtaalle ja esti sitä lähtemästä kohti Saksaa. Lastina aluksessa oli hienopaperia. Osa mielenosoittajista osoitti mieltään laiturilla, osa saartoi laivaa poijujen ja veneiden avulla sekä uimalla meressä. Osa kiipesi aluksen kyljelle ja  kiinnitysköysiin. Kello 13.05 rannikkovartioston veneet saapuivat paikalle ja poliisi poisti laiturilta viisi mielenosoittajaa. Myös pelastuslaitos yritti poistaa kiipeilijöitä tikasautolla. Puolen tunnin kuluttua poliisi otti laivan kiinnitysköysissä olleet huostaansa. Kello 14.00 Antareksen meren puoleisella kyljellä roikkuneet saatiin poistettua. Kello 15.15 Stora Enso kielsi tiedotusvälineiden pääsyn alueelle. Kello 15.45 Lapin Radio kertoi aluksen yrittävän lähteä satamasta puolen tunnin sisällä. Samaan aikaan poliisi oli ottanut huostaansa myös ne mielenosoittajat, jotka olivat yrittäneet estää lastausrampin nostoa. Vasta kello 18.00 Antares pääsi lähtemään viranomaisten saattamana satamasta ulos. Kello 23.00 mennessä kaikki mielenosoittajat päästettiin vapaaksi.
Aluksen pelastusoperaatioon osallistuivat poliisi, pelastuslaitos, tulli sekä merivartiosto.
Mielenosoitus sai jatkoa 10. marraskuuta kello 7.30 aamulla alkaen, kun monista eri maista, kuten Suomesta, kotoisin olevat Greenpeacen vapaaehtoiset estivät aluksen pääsyn Lyypekin satamaan, jonne alus oli Kemistä 7. marraskuuta lähtenyt. Noin 40 mielenosoittajan onnistui jopa roikkua satamaan johtavalla nostosillalla noin 40 metrin korkeudella ja laittaa banderollin aluksen kylkeen. Myös siltaan kiinnitettiin banderolli, jossa luki saksaksi: Stoppt Urwaldzerstörung, stoppt Stora Enso (suom. Lopeta aarniometsien tuhoaminen, pysäytä Stora Enso). Aluksi Antares palasi takaisinpäin, jonka jälkeen päätti yrittää laituriin pääsyä. Miehistön havaittua, että laituriin pääsy on estetty, joutui alus tekemään u-käännöksen.
Mielenosoitusten tarkoitus oli estää suomalaisten aarniometsien hakkuut sekä pyrkiä estämään paperin myynti, joka on valmistettu puusta. Saksa, johon Antares yritti lastinsa purkaa, on suurin ostaja suomalaiselle paperiteollisuudelle.
Käyttöhistoria > 2007–

Vuoden 2007 alussa Antares siirtyi Turun ja Travemünden väliseen liikenteeseen ja näin korvasi samalla reitillä kulkeneen pienemmän PowerLinen 151,94 metriä pitkän suomalaisen M/S Global Freighter -aluksen.